Diari Oficial de la Generalitat Valenciana


Sumari del DOGV 9296, del 11-03-2022 (2022/2028)

RESOLUCIÓ de 8 de març de 2022, del conseller d'Hisenda i Model Econòmic, per la qual s'amplia el termini de justificació de les subvencions extraordinàries de suport a la solvència empresarial per la covid-19 regulades pel Decret 61/2021, de 14 de maig, del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2028


Data del document
:   08-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública
    * malaltia infecciosa
    * economia de l'empresa
    * solvència

RESOLUCIÓ de 8 de març de 2022, del conseller d'Hisenda i Model Econòmic, per la qual s'amplia el termini de justificació de les subvencions extraordinàries de suport a la solvència empresarial per la covid-19 regulades pel Decret 61/2021, de 14 de maig, del Consell. [2022/2028]  
Mitjançant el Decret 61/2021, de 14 de maig, del Consell, s'estableixen les bases reguladores per a la concessió directa de subvencions extraordinàries de suport a la solvència empresarial per la covid-19 (DOGV 9092, 25.05.2021).  
El procés de justificació de les ajudes ha sigut modificat mitjançant la publicació del Decret 192/2021, de 3 de desembre, del Consell, de modificació del Decret 61/2021, de 14 de maig, derivat de les modificacions introduïdes en el Reial Decret llei 5/2021 establides per la disposició final tercera del Reial Decret llei 17/2021.  
  
A conseqüència d'aquestes modificacions ha sigut necessari efectuar una adaptació dels procediments de justificació de les ajudes en aquells casos en què la subvenció concedida per import igual o superior a 60.000 euros requereix aportació d'informe de persona auditora de comptes inscrita com a exercent en el Registre Oficial d'Auditors de Comptes, dependent de l'Institut de Comptabilitat i Auditoria de Comptes.  
Mitjançant la Instrucció 1/2022 de la Conselleria d'Hisenda i Model Econòmic relativa a la justificació de les subvencions extraordinàries de suport a la solvència empresarial per la covid-19 regulades pel Decret 61/2021, s'estableix el contingut dels informes que han d'emetre les persones auditores de comptes i que han de ser aportats en els processos de justificació d'aquestes i s'aclareixen determinades qüestions relacionades amb la incorporació de nous conceptes subvencionables i l'existència de diferents terminis de presentació de les sol·licituds derivats de les diferents modificacions del Decret 61/2021.  
  
Ateses les especials característiques de les ajudes que han de ser objecte de justificació es fa ineludible la necessitat d'ampliar el termini de presentació de la justificació, que estableix el Decret 61/2021, de 14 de maig, del Consell, de manera que s'establisca un termini apropiat perquè els beneficiaris puguen realitzar la justificació dins del termini i en la forma escaient.  
D'altra banda, el Decret 192/2021, de 3 de desembre, del Consell, de modificació del Decret 61/2021, de 14 de maig, s'autoritza el conseller competent en matèria d'hisenda a ampliar el termini de justificació mitjançant resolució dictada a aquest efecte.  
Vists els textos legals esmentats i altres normes d'aplicació, resolc:  
  
  
Primer  
Ampliar el termini de justificació de les ajudes, que estableix l'article 15, punt 2 del Decret 61/2021, de 14 de maig, del Consell, que finalitzarà al cap de dos mesos comptats a partir del dia de la publicació d'aquesta resolució, sense perjudici del que es disposa per a aquells beneficiaris que reben el pagament de l'ajuda amb posterioritat a la publicació d'aquesta resolució, i en aquest cas, el termini finalitzarà al cap de tres mesos a comptar des del pagament de l'ajuda concedida.  
  
Segon  
Publicar la present resolució en el Diari Oficial de la Generalitat Valenciana.  
  
Tercer  
La present resolució produirà efectes des del dia de la publicació en el DOGV.  
  
De conformitat amb el que es disposa en la legislació bàsica de procediment administratiu i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran recórrer potestativament en reposició, o plantejar un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Hisenda i Model Econòmic, en el termini d'un mes.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos.  
  
València, 8 de març de 2022.- El conseller d'Hisenda i Model Econòmic: Vicent Soler i Marco.